Document ID: 32003R2328

NÕUKOGU MÄÄRUS (EÜ) nr 2328/2003,
22. detsember 2003,
millega kehtestatakse Assooride, Madeira, Kanaari saarte ning Prantsuse departemangude Guajaana ja Réunioni teatavate kalandussaaduste turustamisel nende piirkondade kaugusest tulenevate lisakulude hüvituskava
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 37 ja artikli 299 lõiget 2,
võttes arvesse komisjoni ettepanekut,
võttes arvesse Euroopa Parlamendi arvamust,1
võttes arvesse majandus- ja sotsiaalkomitee arvamust2
ning arvestades järgmist:
(1) Kalandussektori ees seisavad ühenduse äärepoolseimates piirkondades raskused, mida süvendab eelkõige kalandussaaduste turgudele vedamise kulu, mis tuleneb nende piirkondade kaugusest ja eraldatusest.
(2) Nõukogu on osana ühenduse äärepoolseimate piirkondade abistamise põhimõttest kehtestanud otsustega 89/687/EMÜ,3 91/314/EMÜ4 ja 91/315/EMÜ5 vastavalt Prantsuse ülemeredepartemangude (Poseidom), Kanaari saarte (Poseican), ning Madeira ja Assooride (Poseima) kõrvalisele asukohale ja saarelisele asendile vastavad valikmeetmete programmid, milles kirjeldatakse lühidalt meetmeid, mida kohaldatakse kõnealuste piirkondade erijooni ja piiranguid arvesse võttes.
(3) Asutamislepingu artikli 299 lõikes 2 tõdetakse, et äärepoolseimate piirkondade majanduslikku ja sotsiaalset olukorda mõjutavad erilised ebasoodsad tingimused, mida süvendavad nende kaugus ja eraldatus. Sama kehtib ka kalamajanduse puhul.
(4) Asjaomaste piirkondade arengut takistavad konkreetsed probleemid, eelkõige nende piirkondade kaugusest tulenevad lisakulud teatavate toodete turustamisel.
(5) Pidades silmas teatavate kalandussaaduste konkurentsivõime säilitamist, võrreldes ühenduse muude piirkondade sarnaste toodetega, kehtestas ühendus 1992. ja 1993. aastal kalandussektoris meetmed vastavate lisakulude hüvitamiseks. Pärast kõnealuseid meetmeid võeti 1994. aastal ja ajavahemikul 1995-1997 vastu määrused (EÜ) nr 1503/946 ja (EÜ) nr 2337/957 ning ajavahemikul 1998-2002 määrused (EÜ) nr 1587/988 ja (EÜ) nr 579/2002.9 Alates 2003. aastast on töötlemise ja turustamise kohta vaja sätestada teatavate kalandussaaduste lisakulude hüvitamiskava jätkumine, mistõttu tuleks võtta meetmed kõnealuste meetmete jätkamiseks.
(6) Mittetööstuslik ja rannalähedane kalapüük on Euroopa Liidu äärepoolseimatele piirkondadele sotsiaalselt ja majanduslikult oluline.
(7) Kalavarude mõistlikuks majandamiseks tuleb püügikoormusi ratsionaliseerida, pidades eelkõige silmas kõrgel tehnilisel tasemel teadusuuringuid, mida teadusasutused teevad äärepoolseimates piirkondades.
(8) Kõnealustes piirkondades tuleb järgida ühenduse kalavarude kaitse ja majandamise eeskirju ning Prantsuse Guajaana departemangu puhul eriti eeskirja, millega keelatakse krevetipüük sügavusel alla 30 meetri.
(9) Asjaomaste äärepoolseimate piirkondade majandusliku arengu toetamiseks peaks liikmesriikidel olema võimalik kohandada koguseid ning komisjon kohandama summasid ja koguseid, mis on kehtestatud eri liikidele ühe äärepoolseima piirkonna puhul või sama liikmesriigi äärepoolseimate piirkondade vahel, et võtta arvesse turustamistingimuste muutumist ja liikide omadusi.
(10) Kui liikidevaheline või ühele liikmesriigile kuuluvate piirkondade sisene kohandamine ei ole viinud olemasolevate hüvitissummade täieliku kasutamiseni, peaks komisjonil olema võimalik eri liikidele kehtestatud summasid ja koguseid kohandada erinevate liikmesriikide äärepoolseimate piirkondade vahel. Kõnealusel juhul ei tohiks kohandamine järgmistel aastatel piirata käesoleva määruse alusel hüvitatavate summade jaotuskava kohaldamist.
(11) Käesoleva määruse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlus,10
ON VASTU VÕTNUD KÄESOLEVA MÄÄRUSE:
Artikkel 1
Eesmärk
Käesoleva määrusega kehtestatakse Assooride, Madeira, Kanaari saarte ning Prantsuse departemangude Guajaana ja Réunioni teatavate I-V lisas loetletud kalandussaaduste turustamisel nende piirkondade kaugusest tulenevate lisakulude hüvituskava (edaspidi "hüvitis").
Artikkel 2
Abisaajad
Hüvitist saavad tootjad, artiklis 1 viidatud piirkondade sadamates registreeritud laevade omanikud või kasutajad, kes tegutsevad nendes piirkondades, või selliste ettevõtjate ühendused ning töötlemis- ja turustamissektori ettevõtjad või selliste ettevõtjate ühendused, kellel tekivad asjaomaste saaduste turustamisel kõnealuste piirkondade kauguse tõttu lisakulud.
Artikkel 3
Assoorid
Assooride puhul makstakse hüvitist I lisas loetletud kalandussaaduste eest. Kõnealuse piirkonna hüvitissummad ja hüvitatavad kogused on järgmised:
a) 177 eurot kohalikule konservitööstusele tarnitud tuunikala tonni eesti kuni 10 000 tonni piires aastas;
b) 455 eurot värskelt turustatud liikide tonni eest kuni 2 000 tonni piires aastas;
c) 148 eurot kohalikule tööstusele või kohalike tootjate ühendustele või organisatsioonidele külmutamiseks või töötlemiseks tarnitud väikeste pelaagiliste liikide või süvamereliikide tonni eest kuni 1 554 tonni piires aastas.
Artikkel 4
Madeira
Madeira puhul makstakse hüvitist II lisas loetletud kalandussaaduste eest. Kõnealuse piirkonna hüvitissummad ja hüvitatavad kogused on järgmised:
a) 230 eurot kohalikule konservitööstusele tarnitud tuunikala tonni eesti kuni 4 000 tonni piires aastas;
b) 250 eurot süsisaba tonni eest kuni 1 600 tonni piires aastas;
c) 1 080 eurot akvakultuuritoodete tonni eest kuni 50 tonni piires aastas.
Artikkel 5
Kanaari saared
Kanaari saarte puhul makstakse hüvitist III lisas loetletud kalandussaaduste eest. Kõnealuse piirkonna hüvitissummad ja hüvitatavad kogused on järgmised:
a) 950 eurot õhuteed pidi turustatud tuunikala tonni eest kuni 1 619 tonni piires aastas;
b) 500 eurot toorel kujul mereteed pidi turustatud tuunikala tonni eest kuni 453 tonni piires aastas;
c) 250 eurot mereteed pidi turustatud vööttuuni tonni eest kuni 453 tonni piires aastas;
d) 220 eurot toorel kujul mereteed pidi turustatud vööttuuni tonni eest kuni 712 tonni piires aastas;
e) 240 eurot külmutamiseks mõeldud sardiinide ja makrellide tonni eest kuni 347 tonni piires aastas;
f) 268 eurot peajalgsete ja põhjalähedaste liikide tonni eest kuni 8 292 tonni piires aastas;
g) 1 300 eurot akvakultuurisaaduste tonni eest kuni 1 157 tonni piires aastas.
Artikkel 6
Guajaana
Guajaana puhul makstakse hüvitist IV lisas loetletud kalandussaaduste eest. Kõnealuse piirkonna hüvitissummad ja hüvitatavad kogused on järgmised:
a) 1 100 eurot tööstuslikult püütud kreveti tonni eest kuni 3 300 tonni piires aastas;
b) 1 100 eurot mittetööstuslikult püütud ja värskelt turustatud valge lihaga kala tonni eest kuni 100 tonni piires aastas;
c) 527 eurot mittetööstuslikult püütud ja külmutatult turustatud valge lihaga kala tonni eest kuni 500 tonni piires aastas.
Artikkel 7
Réunion
Réunioni puhul makstakse hüvitist V lisas loetletud kalandussaaduste eest. Kõnealuse piirkonna hüvitissumma on 1 400 eurot tuunikala, mõõkkala, marliini, purikala, kuldmakrelli ja hai tonni eest ja hüvitatav kogus kuni 618 tonni aastas.
Artikkel 8
Summade ja koguste kohandamine
1. Liikmesriigid võivad kohandada artiklite 3-7 raames erinevatele liikidele kehtestatud koguseid ilma, et see suurendaks ühelegi liikmesriigile ettenähtud kogurahastamist aastas või liikidele ettenähtud hüvitissummade suurust tonni kohta, tingimusel et komisjon ei esita vastuväidet nelja nädala jooksul alates sellest, kui liikmesriik on teatanud nõuetekohaselt põhjendatud kohandamistaotlusest.
2. Komisjon võib pärast asjaomastelt liikmesriikidelt saadud teavet kohandada eri liikidele kehtestatud hüvitissummasid ja koguseid artiklites 3-7 ettenähtud üldiste rahastamissätete piires, pidades silmas nende liikide omadusi ning tootmis- ja turustamistingimusi.
Selliseid kohandusi võib teha ühes piirkonnas, ühe liikmesriigi piirkondade vahel või eri liikmesriikide vahel.
3. Kui kohandamine toimub eri liikmesriikide vahel, ei piirata sellega olemasolevate hüvitissummade jaotuskava kohaldamist ning see tehakse hüvituskava aastase kogurahastamise raames, nagu selle on sätestanud eelarvepädevad institutsioonid.
4. Lõigetes 1, 2 ja 3 viidatud kohandamisel võetakse arvesse kõiki asjakohaseid tegureid, eelkõige liigi bioloogilisi omadusi, lisakulude muutumist ning tootmise ja turustamise kvalitatiivseid ja kvantitatiivseid külgi.
Artikkel 9
Üksikasjalikud rakenduseeskirjad
Käesoleva määruse kohaldamise üksikasjalikud eeskirjad võetakse vastu artikli 10 lõikes 2 sätestatud korras.
Artikkel 10
Komitee
1. Komisjoni abistab kalandustooteturu korralduskomitee (edaspidi "komitee").
2. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7.
Otsuse 1999/468/EÜ artikli 4 lõikes 3 sätestatud tähtajaks kehtestatakse üks kuu.
3. Komitee võtab vastu oma töökorra.
Artikkel 11
Rahastamine
Käesolevas määruses sätestatud meetmeid käsitatakse sekkumisena põllumajandusturgude tasakaalustamiseks määruse (EÜ) nr 1258/199911 artiklis 2 määratletud tähenduses. Neid meetmeid rahastab Euroopa Põllumajanduse Arendus- ja Tagatisfondi (EAGGF) tagatisrahastu.
Artikkel 12
Aruandlus
Komisjon annab hiljemalt 1. juuniks 2006 Euroopa Parlamendile, nõukogule ja majandus- ja sotsiaalkomiteele aru käesolevas määruses ettenähtud meetmete rakendamise kohta, lisades vajaduse korral ettepanekud asjakohaste kohanduste tegemiseks, mida on vaja käesolevas määruses sätestatud eesmärkide saavutamiseks.
Artikkel 13
Üleminekumeetmed
Vastavalt määruse (EÜ) nr 1587/98 artikli 2 lõikele 6 komisjonile esitatud kohandamistaotluste puhul, mille kohta ei ole enne käesoleva määruse jõustumise päeva vastu võetud otsust, kohaldatakse artiklis 8 ettenähtud menetlust.
Artikkel 14
Jõustumine
Käesolev määrus jõustub Euroopa Liidu Teatajas avaldamise päeval.
Seda kohaldatakse alates 1. jaanuarist 2003 kuni 31. detsembrini 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. detsember 2003

Labels: 19
6